Document ID: 31985D0445

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 31ης Ιουλίου 1985
σχετικά με ορισμένα μέτρα υγειονομικού ελέγχου τα οποία αφορούν την ενζωοτική λεύκωση των βοοειδών
(85/445/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 σχετικά με τα προβλήματα υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 84/644/ΕΟΚ (2), και ιδίως το άρθρο 8 παράγραφος 2 δεύτερο εδάφιο,
Εκτιμώντας:
ότι το Βασίλειο της Δανίας και η Ομοσπονδιακή Δημοκρατία της Γερμανίας εφαρμόζουν κατά τη διάρκεια των τελευταίων ετών ένα εθνικό πρόγραμμα για την εξάλειψη της ενζωοτικής λεύκωσης των βοοειδών·
ότι τα προγράμματα αυτά είχαν ως αποτέλεσμα σημαντική μείωση της εξάπλωσης της ασθένειας·
ότι το άρθρο 8 παράγραφος 2 δεύτερο εδάφιο της οδηγίας 64/432/ΕΟΚ επιτρέπει στα κράτη μέλη να αποκτούν τα αναπαραγωγικά βοοειδή καθαρής φυλής που αποτελούν αντικείμενο ενδοκοινοτικών συναλλαγών να προέρχονται από αγέλη, της οποίας όλα τα ζώα ηλικίας άνω των 24 μηνών έχουν αντιδράσει αρνητικά σε ορολογική δοκιμή κατά τους προηγούμενους δώδεκα μήνες·
ότι, λόγω της καλής θέσης της ασθένειας στο Βασίλειο της Δανίας και στην Ομοσπονδιακή Δημοκρατία της Γερμανίας, η προθεσμία κατά την οποία ελέγχθηκε η αγέλη καταγωγής μπορεί να παραταθεί σε 24 μήνες·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Αναγνωρίζει ότι το Βασίλειο της Δανίας και η Ομοσπονδιακή Δημοκρατία της Γερμανίας παρέχουν επαρκείς εγγυήσεις όσον αφορά την ενζωοτική λεύκωση των βοοειδών κατά την έννοια του άρθρου 8 παράγραφος 2 δεύτερο εδάφιο της οδηγίας 64/432/ΕΟΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 31 Ιουλίου 1985.

Labels: 0
18
6